Document ID: 32004R1388

KOMISIJAS REGULA (EK) Nr. 1388/2004
(2004. gada 30. jūlijs),
ar ko groza Regulu (EEK) Nr. 1915/83 par konkrētiem, detalizētiem īstenošanas nolikumiem attiecībā uz grāmatvedības datu uzskaiti, ar mērķi noteikt lauku saimniecību ienākumus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK par to, kā izveidot grāmatvedības datu vākšanas sistēmu par Eiropas Ekonomikas kopienas (1) lauku saimniecību ienākumiem un biznesa darbībām, un jo īpaši tās 6. panta 2. punktu,
tā kā:
(1)
Ievērojot Komisijas Regulas (EEK) Nr. 1915/83 (2) 3. pantu, kontaktaģentūra pārsūta saimniecību pārskatus Komisijai saskaņā ar tehniskajām specifikācijām par veidu, kā izmantot saimniecību pārskatus, ar mērķi noteikt lauku saimniecību ienākumus (3), kas izklāstītas Komisijas 1977. gada 23. septembra Regulas (EEK) Nr. 2237/77 III pielikumā. Skaidrības labad ir atbilstoši definēt momentu, kuru saimniecību pārskati var tikt uzskatīti par pārsūtītiem Komisijai, ņemot vērā iespējamos jauninājumus šajās tehniskajās specifikācijās.
(2)
Regulas (EEK) Nr. 1915/83 3. pants turklāt paredz, ka kontaktaģentūrai ir jāpārsūta Komisijai visi saimniecību pārskati ne vēlāk kā deviņus mēnešus pēc grāmatvedības gada, uz kuru tie attiecas, beigām. Ir atbilstoši pagarināt šo periodu 2003. grāmatvedības gadam, dot kontaktaģentūrām laiku noregulēt darba organizāciju, lai ievērotu jauno definīciju par momentu, kurā saimniecību pārskati var tikt uzskatīti par pārsūtītiem Komisijai.
(3)
Regula (EEK) Nr. 1915/83 attiecīgi jāgroza.
(4)
Šajā regulā paredzētie pasākumi ir saskaņā ar Kopienas Saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1915/83 3. pants ir aizstāts ar šādu:
“3. pants
Kontaktaģentūra visus saimniecību pārskatus, kas iesniegti veidā, kurš izklāstīts Regulas (EEK) Nr. 2237/77 III pielikumā, pārsūta Komisijai ne vēlāk kā deviņus mēnešus pēc grāmatvedības gada, uz kuru tie attiecas, beigām. Saimniecību pārskati par 2003. grāmatvedības gadu tiek pārsūtīti Komisijai ne vēlāk kā četrpadsmit mēnešus pēc grāmatvedības gada beigām.
Saimniecību pārskati tiek uzskatīti par pārsūtītiem Komisijai, kad kontaktaģentūra pēc tam, kad dati ir ievadīti Komisijas datu piegādes un kontroles sistēmā, un pēc sekojošu datora testu veikšanas apstiprina, ka dati ir gatavi ielādēšanai Komisijas datu bāzē.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. jūlijā

Labels: 2
6